Ο **Ίκαρος Χαλκίδας** είναι ελληνικός αθλητικός σύλλογος που δραστηριοποιείται στην περιοχή της Χαλκίδας Εύβοιας, όπου και βρίσκεται η έδρα του, το Δημοτικό Αθλητικό Κέντρο Κανήθου *«Τάσος Καμπούρης»*. Επίσημα χρώματά του είναι το μπλε, το κόκκινο και το λευκό και στο έμβλημά του είναι η καλωδιωτή γέφυρα της Χαλκίδας. Επίσημο έτος ίδρυσής του είναι το 2013, αν και ουσιαστικά αποτελεί το επαγγελματικό ανδρικό τμήμα καλαθοσφαίρισης (υπό τη νομική μορφή Κ.Α.Ε.) της Α.Ε. Ίκαρος Καλλιθέας (ιδρ. 1991).

Τμήμα καλαθοσφαίρισης ανδρών
----------------------------

### Ιστορική αναδρομή

Δείτε επίσης: Α.Ε. Ίκαρος Καλλιθέας
Τη χρονιά πριν τη μεταφορά της έδρας του στη Χαλκίδα, 2012-13, ο Ίκαρος Καλλιθέας (ως Κ.Α.Ε.) συμμετείχε στο Πρωτάθλημα της Α1 Εθνικής Κατηγορίας, ολοκληρώνοντας τις αγωνιστικές του υποχρεώσεις στην 7η θέση της τελικής βαθμολογίας. Μετά τη λήξη της χρονιάς, κρίθηκε απαραίτητο να πραγματοποιηθούν έργα ανακαίνισης στο Κλειστό Δημοτικό Γυμναστήριο *«Έσπερος»* στην Καλλιθέα, το οποίο χρησιμοποιούσε ο σύλλογος - ανάμεσα σε άλλες ομάδες του Δήμου - ως έδρα, καθώς δεν πληρούσε τα ελάχιστα κριτήρια του Ε.Σ.Α.Κ.Ε. για έδρες ομάδων της κορυφαίας εθνικής κατηγορίας. Εφόσον κάτι τέτοιο δε συνέβη ποτέ, η Κ.Α.Ε. κλήθηκε να βρεθεί νέα έδρα, ερχόμενη τελικά σε συμφωνία με το Δήμο Χαλκιδέων.

Κατ' επέκταση η επαγγελματική Κ.Α.Ε. μετακόμισε στην Εύβοια, ενώ ο Ερασιτέχνης Ίκαρος συνέχισε τη λειτουργία των τμημάτων υποδομής στην Καλλιθέα.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Ίκαρος Χαλκίδας, υπό τη χορηγική ονομασία **Ίκαρος Χαλκίδας Lucy Hotel**, διαγωνίζεται στο Πρωτάθλημα της Α1 Εθνικής Κατηγορίας που διοργανώνει ο Ε.Σ.Α.Κ.Ε.. 

Στο θεσμό του Κυπέλλου Ελλάδος συμμετείχε σε δύο αγώνες, γνωρίζοντας τον αποκλεισμό στη 2η Αγωνιστική της Β' Φάσης κατόπιν ήττας από τον Ηλυσιακό με σκορ 97-87.

Έδρα του συλλόγου είναι το Δημοτικό Αθλητικό Κέντρο Κανήθου *«Τάσος Καμπούρης»*, χωρητικότητας 1.120 θεατών. Πρόεδρος του συλλόγου είναι ο Δημήτρης Παπαδόπουλος. Καθήκοντα πρώτου προπονητή διατηρεί ο Θανάσης Γιαπλές από το Φεβρουάριο του 2014. Το ρόστερ του Ικάρου Χαλκίδας για την περίοδο 2013-14 συνθέτουν οι ακόλουθοι αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
| 04 | Νέναντ Στρναντ | 1983 | 1 | 1,90 |  |
| 05 | Άντονι Ρόμπερσον | 1983 | 2 | 1,89 |  |
| 06 | Νίκος Παπανικολόπουλος | 1979 | 2 | 1,92 |  |
| 06 | Τράβον Γούντολ | 1989 | 1 | 1,83 |  |
| 07 | Ιβάν Άσκα | 1990 | 3-4 | 2,00 |   |
| 08 | Σωτήρης Μανωλόπουλος | 1987 | 3-4 | 2,08 |  |
| 09 | Ντομινίκ Σάτον | 1986 | 2-3 | 1,95 |  |
| 10 | Γιάννης Γκαγκαλούδης | 1978 | 2 | 1,92 |  |
| 11 | Αλέξανδρος Σπανός | 1991 | 3-4 | 1,97 |  |
| 13 | Βασίλης Τολιόπουλος | 1996 | 1 | 1,85 |  |
| 14 | Αλέξανδρος Βουγιούκας | 1989 | 4-5 | 2,08 |  |
| 15 | Γιάννης Δεμερτζής | 1993 | 2 | 1,83 |  |
| 16 | Ράιαν-Ερλ Ρίτσαρντς | 1991 | 4-5 | 2,12 |  |
| 17 | Βαγγέλης Μπέμπης | 1995 | 1 | 1,94 |  |
| 18 | Θανάζης Ντουζίδης | 1997 | 1 | 1,80 |  |
| 19 | Νίκος Περσίδης | 1995 | 3-4 | 2,00 |  |
|    **Προπονητής** |
|  | Θανάσης Γιαπλές |  | Coach |  |  |
| *Δεδομένα: Απρίλιος 2014* |

Παραπομπές
----------

1. ↑  «Ίκαρος Καλλιθέας: «Μετακομίζουμε...»»[*νεκρός σύνδεσμος*], άρθρο στον ιστότοπο PameSports.gr, 14 Ιουλίου 2013.
2. ↑  «Ίκαρος Χαλκίδας και... επίσημα!» Αρχειοθετήθηκε 2013-09-27 στο Wayback Machine. άρθρο στον ιστότοπο SentraGoal.gr, 19 Ιουλίου 2013.
3. ↑  «Ηλυσιακός - Ίκαρος 97-87», άρθρο στον ιστότοπο Contra.gr, 28 Σεπτεμβρίου 2013.
4. ↑  «Ο Ηλυσιακός απέκλεισε τον Ίκαρο» Αρχειοθετήθηκε 2013-10-02 στο Wayback Machine. άρθρο στον ιστότοπο BasketNet.gr, 28 Σεπτεμβρίου 2013.
5. ↑  Δημοτικό Αθλητικό Κέντρο Κανήθου Τάσος Καμπούρης, πληροφορίες στον ιστότοπο Stadia.gr.
6. ↑  «Και επίσημα Γιαπλές και Ρόμπερσον στον Ίκαρο» Αρχειοθετήθηκε 2014-03-20 στο Wayback Machine. άρθρο στον ιστότοπο PameSports.gr, 10 Φεβρουαρίου 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Ίκαρος Χαλκίδας, επίσημος ιστότοπος.
* Δημοτικό Αθλητικό Κέντρο Κανήθου Τάσος Καμπούρης, πληροφορίες στον ιστότοπο Stadia.gr.